section_heading: 1345.
paragraph_text: Eduard III. odlučio je početkom 1345. napasti na Francusku na tri fronte. Grof od Northamptona vodio bi manje snage prema Bretanji, nešto veća krenule bi prema Gaskonji pod Grosmontovim zapovjedništvom, a glavnina bi pratila Eduarda u sjevernu Francusku ili u Flandriju. Grosmont je imenovan kraljevim namjesnikom u Gaskonji 13. ožujka 1345. i dobio je zapovijed o podizanju 2.000 ljudi u Engleskoj, te daljnjih trupa u samoj Gaskonji. Vrlo detaljan ugovor o pogodbi imao je rok od šest mjeseci nakon otvaranja kampanje u Gaskonji, s mogućnošću da ga Eduard produži na još šest mjeseci pod istim uvjetima. Derby je dobio visok stupanj autonomije, na primjer, njegove strateške upute bile su: "si guerre soit, et a faire le bien q'il poet" (... ako bude rata, učini najbolje što možeš ...).